stanford-oval/wikipedia huggingface dataset:
St. John Commandaria
Historia ja valmistus

Commandaria-viinin alkuperä ei ole täysin selvä, mutta viini on vanhempi kuin nimensä, jonka voi jäljittää vuoteen 1191. Tuolloin Rikhard Leijonamieli myi Kyproksen Temppeliherrain ritarikunnalle. Alueita, joille temppeliherrat asettuivat, kutsuttiin nimellä Commanderies, ja Limassolissa sijaitsi tuolloin ritarikunnan päämaja. Pian nimi Commandaria alkoi tarkoittaa alueella valmistettuja viinejä, ja nykyään ainoastaan tuolla alueella valmistetuilla viineillä on oikeus käyttää tuota nimeä. Keskiajalla viinistä tuli suosittu ympäri Euroopan hoveja.
Viinin alkuperä ulottuu kuitenkin aikaan 2000 vuotta ennen ristiretkeläisen suorittamaa uudelleen nimeämistä. Aiemmin viini tunnettiin Mana-nimellä, joka tarkoittaa kreikaksi äitiä. Nimi johtui viinin valmistusprosessista. Viini kypsytettiin isoissa keraamisissa astioissa. Kun viini oli kypsää, jätettiin pohjalle kuitenkin osa vanhaa viiniä ja uusi kypsytettevä kaadettiin vanhan päälle. Tällä keinolla parannettiin kypsymisprosessia, ja vanhasta viinistä tuli ns. "äitiviini". Viini tehdään nykyäänkin samalla menetelmällä.
Aiheesta muualla

Kuvia tai muita tiedostoja aiheesta Commandaria Wikimedia Commonsissa
Pablo Contreras

| 0 | 1 | 2 |
| --- | --- | --- |

Henkilötiedot
Koko nimi: Pablo Andrés Contreras Fica
Syntymäaika: 11. syyskuuta 1978 (ikä 46)
Syntymäpaikka: Santiago, Chile
Pelipaikka: keskuspuolustaja laitapuolustaja
Pituus: 181 senttimetriä
Junioriseurat
: Colo-Colo
Seurat
| Vuodet | Seura | O (M) |
| 1997–1999 1999–2001 2001 2001–2007 2001–2002 2002–2003 2008 2008– | Colo-Colo Monaco → Racing Club Celta Vigo → Osasuna → Sporting CP Braga PAOK | 37 (2) 37 (0) 8 (0) 101 (6) 31 (1) 30 (2) 13 (0) 78 (6) |
Maajoukkue
| 1999–2012 | Chile | 67 (2) |
 Seurajoukkueuran tilastot kattavat vain kansalliset sarjat, päivitetty 16. marraskuuta 2011.  Maajoukkueuran tilastot päivitetty 20. helmikuuta 2014.
Pablo Andrés Contreras Fica (s. 11. syyskuuta 1978 Santiago, Chile) on chileläinen jalkapalloilija. Hän pelasi eteläamerikkalaisten sarjojen lisäksi Ranskassa, Espanjassa, Portugalissa, Kreikassa ja viimeksi Australiassa.
Contreras oli luontaiselta pelipaikaltaan keskuspuolustaja mutta kykeni pelaamaan myös oikeana laitapuolustajana. Hänellä on myös Espanjan kansalaisuus, jonka hän sai pelatessaan Celta Vigossa usean vuoden.
Seurajoukkueura

Contreras on syntynyt Santiagossa ja on kaupungin jalkapalloseura Colo-Colon kasvatti. Hän teki ensiesiintymisensä edustusjoukkueessa vuonna 1997 ja pelasi siellä seuraavat kaksi kautta, jonka aikana joukkue voitti kaksi maan pääsarjamestaruutta. Otteluita hänelle kertyi kahden kauden aikana yhteensä 37.
Vuonna 1999 hän siirtyi Monacoon, jossa hän kuului joukkueen runkopelaajiin, kun se voitti kauden 1999–2000 päätteeksi maan pääsarjamestaruuden sekä myöhemmin kesällä supercupin. Hän esiintyi joukkueessa sekä Mestarien liigassa että UEFA Cupissa.
Tammikuussa 2001 selvisi Contrerasin käyttäneen väärennettyä Italian passia, saadakseen Euroopan unionin kansalaisuuden. Pariisin oikeus rankaisi häntä 30 000 euron sakoilla sekä kahden vuoden porttikielolla. Tämän vuoksi Monaco oli pakotettu lainaamaan hänet ulkopuolelle, ja niin hän siirtyi lainasopimuksella argentiinalaiseen Racing Clubiin. Saavuttuaan lainalta Contreras myytiin heinäkuussa 2001 espanjalaisseura Celta Vigoon, joka maksoi hänestä 4,2 miljoonan euron siirtokorvauksen.
Hän lainattiin kuitenkin ensimmäiseksi kaudekseen samassa sarjassa pelanneeseen Osasunaan. Hän kuului heti alusta lähtien pamplonalaisseuran avauskokoonpanoon ja pelasi lopulta kauden aikana 31 sarjaottelua. Joukkue säilytti juuri ja juuri sarjapaikkansa sijoittuen 17.
Seuraavan kauden 2002–2003 hän pelasi jälleen lainalla tällä kertaa Sporting Clube de Portugalissa, jossa hän niin ikään kuului läpi kauden joukkueen avauskokoonpanoon. Joukkue sijoittui kotimaansa sarjassa kolmanneksi ja putosi Mestarien liigan kolmannella karsintakierroksella italialaiselle Internazionalelle.
Kesällä 2003 hän palasi omistajaseuraansa. Ensimmäisellä kaudellaan 2003–2004 joukkueessa hänen peliaikansa jäi hyvin vähälle, pelaten vain seitsemässä ottelussa kaikki kilpailut mukaan lukien. Celta Vigo pelasi ensimmäistä kertaa historiassaan Mestarien liigassa ja selvisi aina neljännesvälieriin saakka, jossa se putosi Arsenalille. Kotimaan sarjassa otteet olivat kuitenkin heikkoja, kun joukkue jäi lopulta toiseksi viimeiseksi ja täten putosi sarjaporrasta alemmaksi Segunda Divisióniin.
Contreras onnistui lopulta nousemaan joukkueen avauskokoonpanoon ja kuului seuraavina kausina sen runkopelaajiin. Joukkue pelasi kaksi kautta maan pääsarjassa, kunnes se putosi jälleen Segundaan kaudeksi 2007–2008. Hänet vapautettiin sopimuksestaan tammikuussa 2008.
Hän palasi Portugaliin neljän vuoden tauon jälkeen ja teki kuusikuukautisen sopimuksen Sporting Bragan kanssa. Hän pelasi puolikautisen aikana 13 ottelua.
Kesäkuussa 2008 Contreras teki kaksivuotisen sopimuksen kreikkalaisseura PAOK:n kanssa.
Maajoukkueura

Contreras teki ensiesiintymisensä Chilen maajoukkueessa 17. helmikuuta 1999 ottelussa Guatemalaa vastaan. Hänet valittiin joukkueeseen samana vuonna pelattuun Copa Américaan. Chile sijoittui turnauksessa neljänneksi. Contreras pelasi Copa Américassa myös vuosina 2007 ja 2011.
Vuonna 2000 Contreras oli mukana voittamassa Chilelle olympiapronssia Sydneyn kesäolympialaisissa. Hän pelasi myös vuosien 2002 ja 2006 MM-karsintaotteluissa, joista Chile ei kuitenkaan onnistunut selvittämään tietään lopputurnaukseen.
MM-kilpailuissa Contreras pelasi Etelä-Afrikan lopputurnauksessa vuonna 2010. Kaikkiaan hän pelasi urallaan 67 maaottelua ja teki niissä kaksi maalia. Viimeisen maaottelunsa hän pelasi lokakuussa 2012.
Aiheesta muualla

Pablo Contrerasin tilastot BDFutbol-sivustolla (englanniksi)
Pablo Contrerasin esittely ja tilastot footballdatabase.com-sivustolla (englanniksi)
Chilen joukkue – Jalkapallon MM-kilpailut 2010
1 Bravo |
2 Fuentes |
3 Ponce |
4 Isla |
5 Contreras |
6 Carmona |
7 Sánchez |
8 Vidal |
9 Suazo |
10 Valdivia |
11 González |
12 Pinto |
13 Estrada |
14 Fernández |
15 Beausejour |
16 Orellana |
17 Medel |
18 Jara |
19 Fierro |
20 Millar |
21 Tello |
22 Paredes  |
23 Marín |
Valmentaja Bielsa
Stromboli-tyypin purkaus

Stromboli-tyypin purkaus: 1: purkauspilvi, 2: lapilli, 3: putoavaa vulkaanista tuhkaa, 4: laavasuihku, 5: vulkaaninen pommi, 6: laavavirta, 7: laava- ja tuhkakerroksia, 8: kerrostumia, 9: juoni, 10: magmakanava, 11: magmasäiliö, 12: kerrosmyötäinen juoni.
Strombolin purkausta.
Stromboli-tyypin purkaus tulivuorenpurkaustyyppi, joka on saanut nimen italialaisesta Strombolin tulivuoresta.
Stromboli-purkauksia syntyy, kun tulivuoren sisällä oleva kaasu muodostuu kupliksi, jotka ovat tarpeeksi isoja läväistäkseen magmakerroksen. Kerroksen yläosassa kuplat puhkeavat pienemmän ilmanpaineen takia ja heittävät magmaa ilmaan. Purkaukselle on tyypillistä tietynlainen rytmikkyys, sillä magmaa syöksyy ilmaan aina, kun yksi kaasukupla pääsee magmakerroksen yläosaan.
Stromboli-purkauksissa kraatterista purkautuu erityisesti isoja ja keskikokoisia pyroklasteja, jotka kerääntyvät purkausaukon ympärille ja muodostavat vulkaanisesta kuonasta kerrostumia. Stromboli-purkauksissa syntyy vain vähän tai jopa ei ollenkaan laavaa. Ei ole kuitenkaan harvinaista, että varsinainen Stromboli-purkaus hiipuu ja purkausaukosta alkaa valua basalttista laavaa. ʻAʻā-laava on yleisempää kuin pāhoehoe-laava.
Stromboli-purkauksissa itse tulivuori ei tuhoudu, joten purkaus saattaa jatkua vuosia. Stromboli on purkautunut näin jo muutaman tuhannen vuoden ajan. Toinen tunnettu esimerkki Stromboli-vuoresta on Mount Erebus Etelämantereella.
Aiheesta muualla

Kuvia tai muita tiedostoja aiheesta Stromboli-tyypin purkaus Wikimedia Commonsissa
Standard Chartered

| Standard Chartered |
| --- | --- |
Yritysmuoto:  pörssiyhtiö
Markkina-arvo:  26,3 mrd. USD (5/2016)
ISIN:  GB0004082847
Perustettu:  1969
Toimitusjohtaja:  Peter Sands
Kotipaikka:   Lontoo, Yhdistynyt kuningaskunta
Toimiala:  pankki
Liikevaihto:  20,55  mrd. USD (2015)
Liikevoitto:  −2,18 mrd. USD (tappiota, 2015)
Henkilöstö:  90 940 (2015)
Kotisivu:  www.sc.com/en/
Infobox OKVirheellinen NIMI-arvo: 
Pankin pääkonttoria Lontoossa.
Standard Chartered plc on suuri, kansainvälisesti toimiva brittiläinen pankki. Sen kotipaikka on Lontoo.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Standard Chartered oli vuonna 2016 sijalla 516 ollen samalla 32. suurin brittiläinen pörssiyritys. Pankin markkina-arvo oli 26,3 miljardia Yhdysvaltain dollaria (toukokuussa 2016) ja liikevaihto 20,55 miljardia USD (2015), jolla pankki teki 2,18 miljardin dollarin tappion. Vuoden 2015 lopussa henkilökuntaa suurpankilla oli 90 940.
Taseensa perusteella (640,48 mrd. USD) pankki luokiteltiin vuonna 2016 maailman 47. suurimmaksi julkisesti noteeratuksi pankiksi (edellisvuonna sijalla 41). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhä yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Aiheesta muualla

Kuvia tai muita tiedostoja aiheesta Standard Chartered Wikimedia Commonsissa
Suomen kalatalous

Suomen kalatalous tarkoittaa Suomen valtion talouden osaa, joka on tienattu kalan pyydystämisellä. Kalatalousala työllistaa noin 2 400 työvuoden edestä. Kaikki työ ei kuitenkaan ole päätoimista, koska runsas osa kalatalouden työstä on kausiluonteista, sekä sivutoimista. Näistä työvuosista vesiviljely työllistää noin 350, kalanjalostus noin 700, tukkukauppa 450 ja vähittäiskauppa noin 600 henkilötyövuoden edestä. Rekisteröityneitä ammattikalastajia Suomessa on noin 2 700.
Elinkeino-, liikenne- ja ympäristökeskus (ELY-keskus) on maa- ja metsätalousministeriön alainen alueviranomainen, joka vastaa Suomen kalatalousasioista. Maa- ja metsätalousministeriö ohjaa hallinnonalansa virastojen ja laitosten toimintaa ja voimavarojen käyttöä tulosohjauksella. Suomessa kalatalousasioita hoidetaan 11 eri paikkakunnilla sijaitsevissa ELY-keskuksissa. Ahvenanmaalla kalatalousasioista vastaa Ahvenanmaan maakuntahallitus.
Vuonna 2018 Suomen kalatalouden arvo oli, ammattikalastus 50 miljoonaa euroa, vesiviljely 105 milj. euroa, kalanjalostuksen ja kaupan liikevaihto 850 milj. euroa ja vapaa-ajan kalastajien saaliin arvo 51 milj. euroa.
Kalatalouden kehitykseen vaikuttavat muun muassa kotimaisen kalan kulutus, markkinahinnat, kalakannat, saaliit ja saaliskiintiöt sekä Euroopan unionin yhteinen kalastuspolitiikka.  Ammattikalastajien vesillepääsy järjestettiin kalastuslain uudistuksella, ammattikalastusohjelma 2015 mukaisesti.
Kalataloustehtävien hallinnointi on keskitetty 1. tammikuuta 2015 alkaen kolmeen ELY-keskukseen. Keskittäminen ei vaikuta asiakkaille tarjottavaan palveluun, vaan ELY-keskusten kalatalouspalveluja tuotetaan samoissa toimipaikoissa kuin aiemminkin.
Varsinais-Suomen ELY-keskus vastaa rannikon kalataloustehtävistä (Varsinais-Suomi, Satakunta, Pohjanmaa, Keski-Pohjanmaa, Etelä-Pohjanmaa, Uusimaa, Kaakkois-Suomi)
Pohjois-Savon ELY-keskus vastaa Järvi-Suomen kalataloustehtävistä (Pohjois-Savo, Etelä-Savo, Pohjois-Karjala, Keski-Suomi, Pirkanmaa, Häme)
Lapin ELY-keskus vastaa Pohjois-Suomen kalataloustehtävistä (Lappi, Pohjois-Pohjanmaa, Kainuu)
Aiheesta muualla

Kalatalouden keskusliitto.
Kalatalousalue
Pablo Cuevas

| Pablo Cuevas |
| --- | --- |

Henkilötiedot
Syntynyt: 1. tammikuuta 1986 (ikä 38)
Kansalaisuus:   Uruguay
Tennispelaaja
Pituus:  180 cm
Paino:  73 kg
Kätisyys:  oikea
Ammattilaisena:  2004–
Palkintorahat:  9 661 480 USD
Kaksinpeli
Paras sijoitus:  19. (15.8.2016)
Turnausvoittoja:  6
Voitot/tappiot:  242–224
Grand Slam -turnauksissa
Australian avoimet:  2. kierros (2016, 2018, 2019)
Ranskan avoimet:  3. kierros (2015, 2016, 2017)
Wimbledon:  2. kierros (2009)
Yhdysvaltain avoimet:  2. kierros (2009, 2010, 2015, 2016)
Nelinpeli
Paras sijoitus:  14. (20.4.2009)
Turnausvoittoja:  9
Voitot/tappiot:  217–177
Aiheesta muualla
www.pablocuevas.uy
ITF
ATP
Pablo Cuevas (s. 1. tammikuuta 1986 Concordia, Argentiina) on uruguaylainen tennispelaaja. Hänen parhaana saavutuksena voidaan pitää Ranskan avointen nelinpeliturnauksen voittoa vuonna 2008 yhdessä Luis Hornan kanssa. Kaikkiaan hän on voittanut kaksinpelissä kuusi ja nelinpelissä yhdeksän ATP-turnausta.
Tennisura > 2008

Cuevas aloitti vuoden Movistar Openilla Viña del Marissa, Chilessä. Turnauksessa hän voitti Guillermo Corian, Fernando Verdascon ja José Acasuson, kunnes hävisi semifinaalissa Fernando Gonzálezille. Maaliskuussa Cuevas selviytyi Sony Ericsson Openiin Miamissa. Hän voitti Vince Spadean 1. kierroksella, kunnes toisella kierroksella hävisi Fernando Gonzálezille. Houstonissa hän ja Marcel Granollers pääsivät nelinpelin finaaliin asti, mutta hävisivät sen Ernests Gulbisille ja Rainer Schüttlerille.
Ranskan avoimissa Cuevas ja Luis Horna voittivat nelinpeliturnauksen. Matkalla voittoon he päihittivät seitsemänneksi sijoitetun parin Arnaud Clément ja Michaël Llodra, yhdeksänneksi sijoitetut Lukáš Dlouhý ja Leander Paes, ykköseksi sijoitetut Bob ja Mike Bryan. Finaalissa he voittivat toiseksi sijoitetun parin, Daniel Nestor ja Nenad Zimonjić.
Tennisura > 2009

Movistar Openissa Cuevas pääsi semifinaaliin asti, jossa hän kohtasi Fernando Gonzálezin. González voitti ottelun 6–3, 6–2. Nelinpelissä Cuevas pelasi yhdessä Brian Dabulin kanssa ja he voittivat turnauksen. Finaalissa he voittivat parin František Čermák ja Michal Mertinak luvuin 6–3, 6–3. Wimbledonissa Cuevas voitti 1. kierroksella Christophe Rochusin 3–6, 4–6, 6–4, 6–1, 11–9. Toisella kierroksella hän hävisi Yhdysvaltojen 21-vuotiaalle Jesse Levinelle (joka voitti Marat Safinin 1. kierroksella) 6–2, 6–1, 4–6, 4–6, 6–3.
Aiheesta muualla

Kuvia tai muita tiedostoja aiheesta Pablo Cuevas Wikimedia Commonsissa
Pablo Cuevas ATP:n sivuilla
Sustainability Accounting Standards Board

Sustainability Accounting Standards Board (SASB) on yhdysvaltalainen voittoa tavoittelematon järjestö, joka perustettiin vuonna 2011 edistämään vastuullisten laskentastandardien luomista. Järjestö on luonut ja julkaissut toimialakohtaiset raportointistandardit. SASBin missio on kehittää ja välittää yhteiskunnallisen laskentatoimen standardeja, jotka auttavat julkisia yhtiöitä saattamaan investoijien tietoon olennaista, päätöksenteon kannalta hyödyllistä informaatiota. Organisaation rakenne ja sen nimi SASB valittiin, jotta se tukisi Financial Accounting Standards Boardin (FASB) työtä. FASB on kehittänyt Yhdysvalloissa käytössä olevia yleisesti hyväksyttyjä kirjanpitoperiaatteita (Generally Accepted Accounting Principles, GAAP).
SASBin kehittämät standardit ovat saatavilla 77 toimialalle. Niiden tavoitteena on mahdollistaa vertailukelpoisen tieton tuottaminen kunkin toimialan sisällä. Ne ovat olleet saatavilla vuodesta 2018 saakka. Standardit kehitettiin ennen kaikkea yhdysvaltalaisten ja ulkomaisten julkisten yhtiöiden raportointia varten, ja ne integroituvat Yhdysvaltain arvopaperimarkkinoita valvovan elimen, United States Security and Exchange Comissionin (SEC) vaatimaan Form 10-K -arkistointimuotoon. SASB:in standardit perustuvat finanssisääntelyyn. Jos jollain vastuullisuusaiheella ei havaita olevan taloudellisia vaikutuksia, sitä ei sisällytetä standardeihin. Standardeissa vastuullisuusaiheet mitataan niiden vaikutuksena yrityksen tuloihin, kasvuun, toiminnallisiin kuluihin, pääomakustannuksiin ja/tai varallisuuteen tai velkojen arvoon.
Otto Reinhold Frenckell

Otto Reinhold Frenckell (21. heinäkuuta 1823 Turku – 2. helmikuuta 1880 Helsinki) oli suomalainen konsuli, päätoimittaja ja Valtiokonttorin ensimmäinen johtaja. Frenckell oli myös Suomen Hypoteekkiyhdistyksen ensimmäinen toimitusjohtaja ja toimi tehtävässä 1860–1867.
Henkilöhistoria

Frenckellin vanhemmat olivat kirjanpainaja Johan Christopher Frenckell ja Amalia Ulrika Tillman. Hän kuului Frenckellin kirjanpainajasukuun. Hän kävi Helsingin yksityislyseota ja pääsi ylioppilaaksi 1839. Frenckell oli Frenckellin kirjapaino- ja kustannusliikkeen osakkaana 1844–1856 ja toimi kauppiaana Helsingissä. Hän oli Helsingfors Dagblad -lehden päätoimittaja 1862–1863. Frenckellistä tuli Suomen Pankin johtokunnan jäsen 1866 ja Valtiokonttorin ylitirehtöörinä hän oli 1875-1879. Frenckell oli myös Yhdysvaltain konsuli 1850–1880 ja Brasilian konsuli 1861–1880. Hän sai valtioneuvoksen arvonimen 1879.
Frenckell oli naimisissa vuodesta 1851 Josefina Dobrovolskin kanssa. Heidän poikansa Arthur Frenckell oli myöhemmin Hufvudstadsbladetin omistaja ja päätoimittaja. Reinhold Frenckellin veli oli aateloitu liikemies Frans von Frenckell, joka osti hänet ulos perheyrityksestä vuonna 1856.
Teoksia

Om det industriella arbetet i förhållande till nationalförmögenheten. J. C. Frenckell, Helsingfors 1860
Strombosia pustulata

| Strombosia pustulata |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Santalales
Heimo::  Olacaceae / Strombosiaceae
Suku::  Ruotolehdet Strombosia
Laji::  pustulata
Kaksiosainen nimi
 Strombosia pustulata  Oliv. 
Katso myös
   Strombosia pustulata Wikispeciesissä   Strombosia pustulata Commonsissa 
Infobox OKNimi-testi OKIUCN-testi OK: 
Strombosia pustulata on ruotolehtien (Strombosia) sukuun kuuluva kasvilaji. Se on ainavihanta puu, joka kasvaa tavallisesti 20 metriä korkeaksi, mutta myös joitakin jopa 45 metriä korkeita yksilöitä tunnetaan. Puun runko on suora ja halkaisijaltaan 0,2–1 metriä. Latvus on pieni ja tiivis.
Strombosia pustulata kasvaa sademetsissä sekä muissa kosteissa tai varjoisissa ja sulkeutuneissa metsissä merenpinnan tasosta aina 770 metrin korkeuteen asti. Lajia tavataan usein lampien ja jokien rannoilta. Strombosia pustulata kasvaa luonnossa Länsi-Afrikan trooppisissa osissa Sierra Leonesta Gaboniin ulottuvalla alueella.
Strombosia pustulata -lajin siemenistä saatavasta öljystä voidaan valmistaa saippuaa. Lisäksi lajia kaadetaan luonnosta puutavaraksi, jota myydään kansainvälisestikin. Lajin puuaineksen sydänpuu on väriltään vaaleanpunaista tai -ruskehtavaa ja pintapuu kellertävää. Pintapuun ja sydänpuun välinen raja on terävästi erottuva. Sydänpuu on hyvin kestävää termiittejä sekä muita hyönteisiä vastaan.
Aiheesta muualla

JSTOR Global Plants: Strombosia pustulata (englanniksi)
Global Biodiversity Information Facility (GBIF): Strombosia pustulata (englanniksi)
St. John Philby

St. John Philby.
Harry Saint John Bridger Philby (3. huhtikuuta 1885 Badulla, Brittiläinen Ceylon – 30. syyskuuta 1960 Beirut, Libanon) oli Lähi-idässä vaikuttanut brittiläinen siirtomaavirkamies, tutkimusmatkailija ja arabisti. Hän toimi muun muassa Saudien hallitsijasuvun neuvonantajana. Philby vaikutti myös muun muassa arkeologiaan, kartografiaan ja kielitieteeseen. Hänet tunnettiin myös nimellä ”šeikki Abdullah”.
Philbyn poika oli tunnettu vakooja ja kaksoisagentti Kim Philby.
Elämänvaiheet

Philby kävi Westminster School -sisäoppilaitosta ja opiskeli Cambridgen Trinity Collegessa, jossa itämaisten kielten opettajana oli tuolloin E. G. Browne. Eräs hänen luokkatovereistaan oli intialainen Jawaharlal Nehru, tuleva itsenäisen Intian ensimmäinen pääministeri. Philby värväytyi vuonna 1907 siirtomaahallintoon ja työskenteli vuodesta 1908 virkamiehenä Brittiläisessä Intiassa. Hän sanoi olleensa ”ensimmäinen sosialisti” Intian hallinnossa. Hän oppi elämänsä aikana puhumaan englannin ohella sujuvasti urdua, punjabia, belutšia, persiaa ja arabiaa. Hän kuului vuodesta 1914 Percy Coxin esikuntaan.
Philby osallistui ensimmäisen maailmansodan aikana poliittisena upseerina brittien Mesopotamian-sotaretkeen. Arabikapinan puhjettua hänet lähetettiin vuonna 1917 neuvottelemaan vaikutusvaltaisen heimojohtajan Abd al-Aziz Ibn Saudin kanssa. Sen jälkeen Philby matkasi Uqairista Jeddaan Arabian niemimaan poikki. Hän kirjoitti matkastaan vuonna 1922 matkakuvauksen Heart of Arabia. Philby toimi Britannian edustajana Transjordanian protektoraatissa vuosina 1921–1924. Hänen edeltäjänsä tässä virassa oli ollut T. E. Lawrence. Philby erosi lopulta virastaan, sillä hän ei hyväksynyt Britannian politiikkaa Lähi-idässä.
Luovuttuaan virkaurastaan Philby ryhtyi liikemieheksi. Hän asui vuodesta 1925 alkaen pääasiassa Saudi-Arabiassa ja toimi maan kuninkaaksi kohonneen Ibn Saudin epävirallisena neuvonantajana. Philby kääntyi islaminuskoon vuonna 1930. Hän kartoitti Arabian niemimaata ja ylitti vuonna 1932 toisena eurooppalaisena suuren Rub’ al-Khalin aavikon. Hän palasi vuonna 1939 vähäksi aikaa Britanniaan ja asettui vaaleissa fasistisen British People’s Party -puolueen ehdokkaaksi, mutta ei tullut valituksi. Kun hän toisen maailmansodan aikana vuonna 1940 matkusti Saudi-Arabiasta Karachiin Intiaan, hänet vangittiin ja vietiin internointileirille Ascotiin Englantiin, sillä hänen uskollisuuttaan kotimaalleen epäiltiin. Ilmiannon Britannian viranomaisille oli tehnyt kuningas Ibn Saud. Philby vapautettiin maaliskuussa 1941. Hän muutti uudelleen Lähi-itään sodan päätyttyä vuonna 1945.
Philby teki vielä vuonna 1950 yli 4 500 kilometriä pitkän tutkimusretken muinaisen Midianin valtakunnan alueella. Vuonna 1951 hän teki epigraafikko Gonzague Ryckmansin kanssa retken, jolla kartoitettiin yli 12 000 piirtokirjoitusta. Philby karkotettiin Saudi-Arabiasta vuonna 1955 hänen arvosteltuaan kuningas Saudin hallintoa tuhlailusta ja tehottomuudesta. Hän kuoli viisi vuotta myöhemmin Libanonissa. Hänet on haudattu Bashuran islamilaiselle hautausmaalle Beirutiin.
Philby oli kahdesti naimisissa. Ensimmäisestä avioliitosta englantilaisen Dora Johnstonin kanssa syntyi yksi poika, Kim. Toinen vaimo oli saudi.
Muuta

Philby lahjoitti useaan otteeseen British Museumille Arabiasta keräämiään muinaisesineitä kuten vanhoja työkaluja ja astioita. Hän teki lahjoituksia myös Lontoon luonnonhistorialliselle museolle. Kanalintulaji jemeninpyy on saanut tieteellisen nimensä Alectoris philbyi hänen mukaansa. Hän antoi itse tieteelliset nimet arabiantikalle (Desertipicus dorae, nyk. Dendrocopos dorae) ja kyläpöllösen pamelae-alalajille, jota ei nykyään enää pidetä omana alalajinaan.
Sustensola

Näkymä Sustenpassilta
Steingletscher-jäätikkö nähtynä Sustenpassilta
Sustensola (saks. Sustenpass) on Urin Alpeilla Sveitsissä Bernin ja Urin kantonien rajalla sijaitseva sola. Solan korkeus merenpinnan tasosta on 2 224 metriä. Se yhdistää kaksi laaksoa, läntisemmän Gadmentalin ja itäisemmän Meientalin.
Solan kautta kulkee valtatie 11 (H11) eli Sustenstrasse. Tie on talvisin suljettu. Viime vuosina katkos on kestänyt säätilanteesta riippuen noin seitsemän kuukautta, yleensä marraskuun alusta kesäkuun alkuun. Vuonna 2010 solatie suljettiin 18. lokakuuta.
Aiheesta muualla

Kuvia tai muita tiedostoja aiheesta Sustensola Wikimedia Commonsissa
Säviä

Säviä on kylä Pielaveden kunnassa noin kymmenen kilometriä kunnan keskustasta lounaaseen. Säviässä toimii Säviän alakoulu, jossa on luokat 1–6 ja esikoulu. Aiemmin kylällä toimi myös huoltoasema, mutta sen toiminta loppui 2000-vuosikymmenen puolivälissä.
Vuoden 2012 kunnallisvaaleissa 823:sta säviäläisestä äänioikeutetusta kävi antamassa äänensä 64 prosenttia, ja heistä puolet äänesti keskustaa. Perussuomalaiset saivat 16 prosenttia, vasemmistoliitto 15, kokoomus 9, sosiaalidemokraatit 8,5 ja kristillisdemokraatit 1 prosenttia.
Susu (makeinen)

Susu Original 2016.
Susu on Fazerin valmistama maitosuklaalla kuorrutettu riisimuroja ja toffeeta sisältävä makeinen. Susua on saatavilla 175 gramman makeispussissa, Susu Original sekä 19 gramman minipatukkana, Susu Mini. Alkuperäisen version valmistus aloitettiin vuonna 1975, jolloin sitä mainostettiin sloganilla "Susu maistuu niinkuin pusu, jonka antaa paras ystävä". Minipatukat tulivat myyntiin vuonna 2006. Susua löytyy myös joistain irtokarkkivalikoimista.
Aiheesta muualla

YouTube: Fazer Susu TV-mainos 2012
Sokeripommeja! (9/2010) (iltalehti.fi)